Държавен вестник, бр. 103, 2024 г., стр. 55

БРОЙ  103	
Д Ъ Р Ж А В Е Н  В Е С Т Н И К 	
СТР.  55   
(3) Електромерите по чл. 375, ал. 1, т. 3 
се предоставят на пазара и/или се пускат в 
действие след оценено и удостоверено съот­
ветствие със съществените изисквания, опре­
делени по реда на Наредбата за съществените 
изисквания за оценяване на съответствието 
на средствата за измерване, и подлежат на 
последваща проверка по реда на тази наредба.
Чл. 393. Когато някои резултати от изпит­
ванията излязат извън граничните стойности 
на грешката от промени на тока поради 
неопределеност на измерванията или други 
параметри, влияещи на измерванията, нуле­
вата линия може да се измести еднократно 
успоредно на себе си със:
1. 1 % за статични електромери за активна 
енергия клас на точност 2, за електромеха­
нични електромери за активна енергия клас 
на точност 2 и за статични електромери за 
реактивна енергия;
2. 0,5 % за статични електромери за ак­
тивна енергия клас на точност 1 и електро­
механични електромери за активна енергия 
клас на точност 1;
3. 0,3 % за електромеханични електромери 
за активна енергия клас на точност 0,5;
4. 0,2 % за статични електромери за активна 
енергия клас на точност 0,5S;
5. 0,1 % за статични електромери за активна 
енергия клас на точност 0,2S.
Чл. 394. Всички изпитвания за одобряване 
на типа на електромерите по чл. 386, ал. 1, 
т. 1 трябва да бъдат проведени при предписани 
условия на функциониране.
Чл. 395. (1) При първоначална проверка 
се проверява всеки представен електромер в 
следната последователност:
1. изпитване на изолационните свойства с 
променливо напрежение;
2. проверка на техническите изисквания;
3. изпитване за работа без товар (самоход);
4. изпитване на пусковите условия – праг на 
реагиране (ако електромерът е проектиран да 
измерва енергия в двете посоки, изпитването 
се извършва и в двете посоки);
5. проверка на точността на електромера 
(ако електромерът е проектиран да измерва 
енергия в двете посоки, изпитването се из­
вършва и в двете посоки);
6. проверка на константата на електромера.
(2) Изпитването се провежда с монтиран 
капак, освен когато първоначалната проверка 
се извършва в лабораториите на производи­
теля, при условие че предварително е устано­
вено, че капакът практически не влияе върху 
работата на електромера.
(3) Когато се проверяват диелектричните 
свойства на електромера, капакът се монти­
ра независимо дали влияе на работата на 
електромера.
(4) След успешно завършено изпитване на 
диелектрична якост, преди да се продължи 
със следващото изпитване, електромерите се 
включват поне за половин час в електрическа 
мрежа с напрежение, равно на предписаното, 
с ток, равен на 0,1 Ib, и с фактор на мощността 
единица.
(5) Грешката на многотарифни електроме­
ханични електромери се определя при пред­
писани условия на функциониране за всички 
тарифи при ток, равен на 0,1 Ib, и с фактор 
на мощността единица.
(6) За многотарифни електромери се прове­
рява съответствието на отчитащото устройс­
тво с константата на електромера за всички 
тарифи при номинален или максимален ток 
и с фактор на мощността единица.
Чл. 396. (1) При последваща проверка на 
електромерите се извършва:
1. изпитване за работа без товар;
2. изпитване на пусковите условия;
3. изпитване при промяна на тока за съ­
ответствие на грешките на електромерите с 
граничните им стойности, посочени в чл. 391;
4. проверка на константата на електромера 
при дълготрайно включване, като:
а) за електромеханични електромери при 
проверката последната ролка трябва да из­
вършва един пълен оборот;
б) за статични електромери при проверката 
трябва зададеното количество енергия да оси­
гурява грешка при отчитане, по-малка с 1/2 
от допустимата грешка за класа на точност, 
и показващото устройство да има съответна 
промяна в значещите цифри;
в) грешката на многотарифни електромеха­
нични електромери се определя при условия 
на функциониране за всички тарифи при 
ток, равен на 0,1 Ib, и с фактор на мощността 
единица.
(2) За многотарифните електромери се 
проверява съответствието на отчитащото 
устройство с константата на електромера за 
всички тарифи при номинален или максима­
лен ток и с фактор на мощността единица.
Чл. 397. (1) Срокът на валидност на пос­
ледващата проверка на партида електромери, 
използвани за битова, търговска употреба и 
употреба в леката промишленост, може да бъде 
удължен, ако са налице условията за прилага­
не на метода за статистически контрол и при 
проверка на извадка от партидата са постиг­
нати критериите съгласно приложение № 2.
(2) Методът за статистически контрол може 
да бъде приложен, ако срокът на валидност 
на предходната проверка на електромери не 
е изтекъл и са налице условията за групиране 
на електромерите в партида.
(3) Електромерите могат да бъдат групи­
рани в партида, когато: